Հայմե Բաես

**Հայմե Բաս Ստաբիլե** (, ), ուրուգվայցի ֆուտբոլիստ, հարձակվող:

## Կենսագրություն
### Ակումբային կարիերա
Բաեսը կարիերան սկսել է «Խուվենտուդ Լաս Պիեդրաս» ակումբում։ 2012 թվականի օգոստոսի 25-ին «Ռիվեր Փլեյթի» դեմ խաղում նորամուտն է նշել Ուրուգվայի ֆուտբոլի առաջնությունում։ Նոյեմբերի 10-ին «Լիվերպուլի» դեմ խաղում դուբլի հեղինակ է դարձել՝ առաջին գոլերը խփելով «Խուվենտուդի» կազմում։ 2014 թվականի վերջին Բաեսով հետաքրքրվում էին մի շարք եվրոպական ակումբներ, որոնց թվում էին «Լիվերպուլը», «Յուվենտուսը», «Ինտերը», «Միլանը» և «Այաքսը»: Ուրուգվայցին մի քանի անգամ փորձաշրջան է անցել «Լիվերպուլում» և մասնակցել թիմի նախամրցաշրջանային շրջագայությանը, իսկ դեկտեմբերին անգլիական ակումբը ֆուտբոլիստի համար առաջարկել էր 3,2 մլն ֆունտ, սակայն տեղափոխությունը չի կայացել Անգլիայում աշխատանքի թույլտվություն ստանալու դժվարությունների պատճառով։ 2015 թվականի սկզբին վարձավճարով տեղափոխվել է «Դեֆենսոր Սպորտինգ»։ Մարտի 7-ին «Ֆենիքսի» դեմ խաղում նորամուտն է նշել նոր թիմում։ Մայիսի 3-ին «Ռիվեր Փլեյթի» դեմ խաղում Խեյմեն խփել է առաջին գոլը «Դեֆենսորի» կազմում։

2015 թվականի ամռանը տեղափոխվել է իտալական «Ֆիորենտինա»։ 2016 թվականի սկզբին խաղային պրակտիկա ստանալու համար վարձավճարով տեղափոխվել է «Լիվորնո»։ Հունվարի 25-ին «Կոմոյի» դեմ խաղում Հեյմեն նորամուտն է նշել իտալական Սերիա B-ում։

2016 թվականի ամռանը վարձակալության է տրվել «Սպեցիա» ակումբին մինչև 2016/2017 մրցաշրջանի ավարտը։ Սեպտեմբերի 4-ին «Լատինայի» դեմ խաղում նորամուտն է նշել նոր թիմում։ «Տերնանայի» դեմ խաղում խփել է առաջին գոլը «Սպեցիայի» կազմում: Ակումբի ղեկավարությունը ցանկանում էր ուրուգվայցուն վարձակալել նաև 2017/2018 մրցաշրջանի համար, բայց ֆուտբոլիստը նախընտրել է այլ ակումբ և 2017 թվականի օգոստոսի 17-ին մեկ տարվա վարձավճարով տեղափոխվել է այս անգամ «Պեսկարա»։ Սեպտեմբերի 3-ին «Պերուջայի» դեմ խաղում նորամուտն է նշել նոր ակումբում։

### Միջազգային կարիերա
2015 թվականի սկզբին Ուրուգվայի երիտասարդական հավաքականի կազմում մասնակցել է Հարավային Ամերիկայի տնային երիտասարդական առաջնությանը: Մրցաշարում  մասնակցել Է Վենեսուելայի, Չիլիի, Պերուի, Պարագվայի, Արգենտինայի, երկու անգամ Կոլումբիայի և Բրազիլիայի թիմերի դեմ խաղերին։ Հեյմեն օգնել է երիտասարդական ազգային թիմին նվաճել բրոնզե մեդալներ:

Նույն թվականի ամռանը Նոր Զելանդիայում մասնակցել է աշխարհի երիտասարդական առաջնությանը։ Մրցաշարում խաղացե է Մեքսիկայի, Մալիի և Բրազիլիայի դեմ խաղերին։

## Խաղաոճ
Խաղում է հիմնականում կենտրոնական հարձակվողի և ձախ վինգերի դիրքերում։ Տեխնիկական հմտությունը Բաեսին չի բավարարում, բայց լավ արագության և ուժեղ հավելման շնորհիվ իրեն բավականին վստահ է զգում պաշտպանների դեմ խաղում։ Լավ է տեսնում դաշտը և հմտորեն խաղում է հարձակման վերջին փուլում։ Հայրենիքում նրան հաճախ էին համեմատում հայրենակից Լուիս Սուարեսի հետ։

## Նվաճումներ
**Միջազգային**

 **Ուրուգվայ (մինչև 20)**

* Հարավային Ամերիկայի երիտասարդական առաջնություն՝ 2015

## Ծանոթագրություններ

## Արտաքին հղումներ
* Profile at Footballdatabase

 
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Լիվորնոյի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիորենտինայի ֆուտբոլիստներ
Կատեգորիա:Ֆրոզինոնեի ֆուտբոլիստներ